Nuusleser in sop oor hy onderwysminister 'spot' | Maroela Media
'n Senior nuusleser van eNCA is in die sop nadat hy glo 'n bespotting gemaak het van Angie Motshekga, minister van basiese onderwys, se uitspraak.
Andrew Barnes het glo Woensdag tydens 'n regstreekse uitsending 'n bespotting van Motshekga gemaak nadat sy glo die woord "epitome" verkeerd uitgespreek het. Dit het onmiddellik 'n herrie op sosiale media ontketen met talle gebruikers wat daarop gewys het dat Barnes Motshekga se van verkeerd uitgespreek het.
"eNCA is bewus van Andrew Barnes se uitlating. Dit was in swak smaak en bestuur sal dit aanspreek. Ons vra onvoorwaardelik om verskoning," het die uitsaaier gesê.
Barnes het intussen ook om verskoning gevra. "Ek vra opreg om verskoning vir die kwetsende kommentaar wat ek vandag oor die minister van onderwys se Engels gelewer het. Julle almal verwag meer van my. Ek is jammer."
Esethe Hasane, 'n woordvoerder van die regering, het op Twitter gesê: "Wit @eNCA-nuusleser sê 'iemand moet die minister van basiese onderwys aanspreek oor hoe om "epitome" uit te spreek'. Hy kan nie haar van uitspreek nie."
Talle gebruikers op sosiale media het gevra of eNCA stappe teen Barnes beplan. Uitlatings op sosiale media het die afgelope week 'n herrie in die land veroorsaak.
Andrew Barnes Angie Motshekga onderwys
Worry eerder oor die droogte. Die rand/dollar wat vanoggend alweer amper op R16/$1. Die misdaad. Die korrupsie. Wie gee om oor hoe iemand 'n woord uitspreek? SO WHAT?
Engelssprekendes vergeet dikwels dat net net 9% Suid-Afrikaners Engels as eerste taal gebruik en daarom woorde in Engels nie korrek sal uitspreek nie. Dis egter verbasend hoe Engelssprekendes die afgelope tyd kleitrap met vooroordele teenoor andere in die land. Die sondes waarvan baie onder hulle altyd Afrikaners beskuldig het blyk nou lewendig onder hulle te wees.
Uiteindelik word 'n "Grammer Nazi" aangespreek. Op FB is daar ook gereeld 'n paar wat 'n mens se spelling soos 'n skool onderwyser wil korregeer.
Dit ruk nou heel hand uit,wat het geword van Suid-Afrikaners se humor sin?? Eks nie-blank maar kan menigmale lag vir die manier hoe leiers en ministers woorde verkeerd uitspreek. Ek dink ons komediante soo Trevor Noah moet ook nou gefire word
Ek wil net jou spelling korrigeer.
Afrikaans is reeds n kombuistaal met n groot persentasie engels as aanvaarbaar- veral deur ons sport manne en vroue. Let maar op in meeste onderhoude in die media.